stanford-oval/wikipedia huggingface dataset:
Votka (täsmennyssivu)

Votka tai vodka voi tarkoittaa seuraavia:
Votka eli vodka, alkoholijuoma.
Votka, joki Udmurtiassa Venäjällä
Votka, Votkinskin kaupungin udmurtinkielinen nimi.
VoDKa, Columbinen kouluampujan Dylan Kleboldin lempinimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Votka”, voi hakea sivunnimihaulla, laajalla sivunnimihaulla tai tekstihaulla.
Voivodikunnan tie 164

Voivodikunnan tie 164 (puol. Droga wojewódzka 164) on Puolassa yksi Lubuszin voivodikunnan voivodikunnan teistä. Se on noin kymmenen kilometrin mittainen. Tie alkaa Podlesiecista, kulkee Zagórzen kylän läpi ja päättyy Drezdenkon kaupungissa.
Jan Lukáš

| Jan Lukáš |
| --- | --- |

Henkilötiedot
Syntynyt: 2. kesäkuuta 1993 (ikä 31) Olomouc, Tšekki
Kansalaisuus:   Tšekki
Jääkiekkoilija
Pelipaikka:  maalivahti
Hanska:  vasen
Pituus:  183 cm
Paino:  77 kg
Pelaajaura
Pääsarjaura:  2013–
Aik. seurat:  HC Olomouc (Tšekki I/ČEL) Lev Praha (KHL) HC Benátky nad Jizerou (Tšekki I) HC Sparta Praha (ČEL) Rytíři Kladno (Tšekki I) Orli Znojmo (EBEL) BK Mladá Boleslav (ČEL) HC Banská Bystrica (SloEL) AZ Havířov (Tšekki I) SaiPa (SML) Mountfield HK (ČEL)
Jan Lukáš (s. 2. kesäkuuta 1993 Olomouc, Tšekki) on tšekkiläinen jääkiekkomaalivahti.
Ura > Seuraura > Uran alku Olomoucissa

Lukáš on HC Olomoucin kasvatti. Kaudella 2010–2011 hänellä oli Tšekin U18-sarjan paras torjuntaprosentti (92,6%) ja Lukáš torjui HC Hradec Královén Jaroslav Pavelkan ohella eniten voittoja (27) sarjassa, tosin Pavelka tarvitsi voittoihinsa neljä ottelua vähemmän kuin Lukáš. Kaudella 2011–2012 Lukáš puki Olomoucin miesten joukkueen paidan kahteen otteluun Tšekin toiseksi korkeimmalla sarjatasolla 1. česká hokejová ligassa, mutta hän jäi kuitenkin ilman peliaikaa. Kaudella 2012–2013 Lukáš puki 1. ligan runkosarjassa seitsemään otteluun, mutta hän jäi ilman peliaikaa. Lukáš debytoi miesten peleissä pelattuuaan yhden ottelun lainalla sarjatasoa alempana 2. česká hokejová ligan HC Valašské Meziříčíssa. Hän debytoi Olomoucin miesten joukkueessa Extraligan karsintasarjassa, jossa Lukáš pelasi kolme ottelua. Hän teki debyyttinsä ottelusarjan yhdeksännessä ottelussa 12. huhtikuuta 2013 vieraissa Piráti Chomutovia vastaan. Lukáš torjui Olomoucin 1–0-tappioon päättyneessä ottelussa 33 kertaa. Joukkue jäi lopulta kuitenkin ilman sarjanousua.
Ura > Seuraura > KHL-sopimus Lev Prahaan

Heinäkuussa 2013 Lukáš teki sopimuksen KHL:n tšekkiläisseura Lev Prahan kanssa. Hän lähti kauteen 2013–2014 niin ikään joukkueen kolmantena maalivahtina suomalaisille Petri Vehaselle ja Atte Engrenille. Lukáš puki kauden aikana 37 KHL-otteluun, mutta hän teki pääsarjadebyyttinsä sekä pelasi ensimmäisen ja kauden ainoaksi jääneen KHL-ottelunsa 29. syyskuuta 2013 vieraissa Sibir Novosibirskia vastaan. Lukáš vaihdettiin Atte Engrenin tilalle Levin maalinsuulle ajassa 19.59, kun Sibir siirtyi ottelussa 4–0-johtoon. Hän torjui kahden erän aikana 11 kertaa ja päästi yhden maalin, kun Lev hävisi ottelun lopulta lukemin 5–3. Pudotuspeleissä Lukáš puki yhteen otteluun. Lev eteni aina Gagarin Cup-finaaleihin saakka, mutta mestaruuden vei lopulta kuitenkin Metallurg Magnitogorsk otteluvoitoin 4–3. Lukáš pelasi kauden aikana myös yhteensä 18 ottelua lainalla 1. ligan HC Litoměřicessa ja HC Benátky nad Jizeroussa.
Ura > Seuraura > HC Sparta Praha 2014–2016

Heinäkuussa 2014 Lukáš teki sopimuksen Extraliga-joukkue HC Sparta Prahan kanssa. Hän lähti kauteen 2014–2015 joukkueen kolmantena maalivahtina Rastislav Staňalle ja Filip Novotnýlle. Lukáš pelasi liigassa kauden aikana neljä runkosarjaottelua. Hän pelasi ensimmäisen pääsarjaottelunsa aloittavana maalivahtina 9. tammikuuta 2015 vieraissa HC Pardubicea vastaan. Lukáš torjui Spartan 6–3-tappioon päättyneessä ottelussa 22 kertaa. Hän pelasi kautensa kuitenkin pääasiassa lainalla 1. ligassa. Lukáš pelasi alkukaudella 11 ottelua HC Benátny nad Jizeroussa, kunnes marraskuussa 2014 Sparta lainasi hänet Rytíři Kladnoon paikkaamaan ensisijaisesti alle 20-vuotiaiden MM-kilpailuihin lähteneen Daniel Vladařin poissaoloa. Lukáš pelasi Kladnossa kauden loppuun pelaten 20 runkosarja- ja kuusi playoff-ottelua. Hän torjui 1. ligan runkosarjassa yhteensä 31 ottelussa neljä nollapeliä.
Kauteen 2015–2016 Lukáš lähti Sparta Prahan toisena maalivahtina Tomáš Pöpperlelle. Hän pelasi Extraligassa 14 runkosarjaottelua. Lukáš torjui pääsarjauransa ensimmäisen ja kauden ainoaksi jääneen nollapelinsä 29. marraskuuta 2015 HC Pardubicea vastaan. Hän torjui Spartan 3–0-voittoon päättyneessä ottelussa 17 kertaa. Lukáš pelasi suurimman osan alkukaudestaan kuitenkin lainalla Benátny nad Jizeroussa. Spartan maalivahtiosasto täydentyi kauden edetessä ensin paluumuuttaja Filip Novotnýlla ja helmikuussa 2016 Danny Taylorilla, josta noin kaksi viikkoa myöhemmin seura lainasi Lukášin loppukaudeksi monikansallisen Erste Bank Eishockey Ligan tšekkiläisjoukkue Orli Znojmoon täydentämään Patrik Nechvátalin ja Tomáš Fučíkin muodostamaa maalivahtiosastoa. Hän nousi loppukaudella joukkueen pääasialliseksi vastuunkantajaksi. Lukáš eteni Orlin kanssa aina EBEL:n finaaleihin saakka, mutta mestaruuden vei lopulta kuitenkin itävaltalainen EC Salzburg otteluvoitoin 4–2.
Ura > Seuraura > Läpimurto Extraligaan ja kausi Slovakiassa

Kaudeksi 2016–2017 Lukáš siirtyi jatkamaan Extraliga-uraansa BK Mladá Boleslaviin. Hän otti joukkueen ykkösmaalivahdin paikan Tuomas Tarkilta, pelasi valtaosan runkosarjaotteluista ja torjui 38 ottelussa 15 voittoa. Lukáš kohtasi loppukaudella kuitenkin terveysongelmia väsymysoireyhtymän myötä. Mladá Boleslav täydensi tammikuussa 2017 maalivahtiosastoaan Brandon Maxwellilla, mutta Lukáš ei puolestaan pelannut enää helmikuun jälkeen. Kaudeksi 2017–2018 hän siirtyi Slovakian Extraligan HC Banská Bystricaan. Lukáš jakoi varsin tasaisesti joukkueen torjuntavastuun Teemu Lassilan kanssa. Hänellä oli koko liigan paras päästettyjen maalien keskiarvo (1.93). Pudotuspeleissä Lukáš nousi kuitenkin Banská Bystrican selkeäksi ykkösmaalivahdiksi ja hän torjui joukkueen kauden päätteeksi Slovakian-mestaruuteen.
Lukáš palasi kaudeksi 2018–2019 pelaamaan Extraligaa kasvattajaseuransa HC Olomouciin. Hän toimi pääasiassa joukkueen kakkosmaalivahtina Branislav Konrádille. Lukáš pelasi kauden aikana myös yhdeksän ottelua lainalla 1. ligan AZ Havířovissa. Myös kahdella seuraavalla kaudella hän toimi pääasiallisena kakkosmaalivahtina Konrádille. Kaudella 2019–2020 Lukáš pelasi myös viisi ottelua lainalla Havířovissa. Huhtikuussa 2021 hän teki Olomoucin kanssa vuoden mittaisen jatkosopimuksen. Myös kaudella 2021–2022 Lukáš jatkoi pääasiallisena kakkosmaalivahtina Konrádille ja hän haki kolmen ottelun verran pelituntumaa Havířovista. Huhtikuussa 2022 Lukáš teki Olomoucin kanssa taas vuoden mittaisen jatkosopimuksen. Hän jakoi kaudella 2022–2023 tasaisesti joukkueen torjuntavastuun Konrádin kanssa ja Lukáš pelasi runkosarjassa 29 ottelua torjuen viisi nollapeliä. Pudotuspeleissä hän pelasi neljä ottelua.
Ura > Seuraura > Siirtyminen Suomeen

Kaudeksi 2023–2024 Lukáš siirtyi vuoden mittaisella sopimuksella SM-liigajoukkue Saimaan Palloon. Seuran urheilutoimenjohtaja Harri Ahon mukaan sekä pelaajan että seuran odotukset eivät täyttyneet. Lukáš pelasi SaiPassa vain kahdeksan ottelua torjuntaprosentilla 82,9, kunnes hänen sopimuksensa seuran kanssa purettiin yhteisymmärryksessä. Lukášin uutisoitiin samalla siirtyvän kevääseen 2025 sopimuksella kotimaahansa Mountfield HK:n Extraliga-joukkueeseen, josta vastaavasti SaiPaan siirtyi seuran oma kasvatti Henri Kiviaho.
Ura > Maajoukkueura

Lukáš edusti Tšekkiä alle 20-vuotiaiden MM-kilpailuissa vuonna 2013, jolloin hän toimi joukkueensa kolmosmaalivahtina, eikä pelannut otteluakaan. Yhteensä Lukáš on pelannut 15 nuorten maaottelua.
Lukáš valittiin ensimmäisen kerran Tšekin A-maajoukkueeseen Beijer Hockey Gamesiin helmikuussa 2023, mutta hän toimi kuitenkin joukkueensa kolmosmaalivahtina, eikä pukenut yhteenkään otteluun.
Volgogradin traktoritehdas

tehtaan sisäänkäynti 2009
Luftwaffen ilmakuva tehtaasta 17.10.42
Volgogradin traktoritehdas (lyh. VgTZ, vuoteen 1961 F. E. Dzeržinskin mukaan nimetty Stalingradin traktoritehdas, ven. Сталинградский тракторный завод им. Ф. Э. Дзержинского, STZ, СТЗ) on Volgogradissa sijaitseva traktorien valmistaja.
Tehdas perustettiin 1930 ja sen suunnitteli yhdysvaltalainen Albert Kahnin arkkitehtitoimisto. Se tuhoutui täydellisesti Stalingradin taistelussa, mutta rakennettiin uudelleen ja aloitti toimintansa jälleen 17. kesäkuuta 1944. Tehdas on palkitty kahdella Leninin kunniamerkillä, Punalipun kunniamerkillä sekä Suuren Isänmaallisen sodan I luokan kunniamerkillä.
Alkuperäinen tehdas jaettiin vuonna 2002 useisiin yhtiöihin holdingin sisällä. Alkuperäinen tehdas meni konkurssiin 2005. Traktorien valmistusta jatkaa OAO Traktornaja kompanija "VgTZ" (VGTZ, ven. Тракторная компания «ВгТЗ»), sotatarvikkeita valmistaa OOO Volgogradin koneenrakennusyhtiö "VgTZ" (VMK, ven. ООО «Волгоградская машиностроительная компания «ВгТЗ»), jotka kuuluvat Machinery & Industrial Group N.V.:n Concern Tractor Plants -yhtiöön. Nykyinen päätuote on AGROMASH 90TG -sarja.
Aiheesta muualla

Tehtaan virallinen kotisivu (Arkistoitu – Internet Archive)
Valenciennes

| Valenciennes |
| --- | --- |
 Kaupungintalo
Valtio:  Ranska
Alue:  Hauts-de-France
Departementti:  Nord
Arrondissementti:  Valenciennes
Pinta-ala:  
 – Kokonaispinta-ala:  13,82 km²
 – Metropolialue:  440 km²
Korkeus:  42 m
Väkiluku (2021):  42 991
 – Väestötiheys:  3111 as./km²
 – Metropolialue:  333 383
Infobox OKVirheellinen NIMI-arvo: 
Valenciennes on kaupunki Pohjois-Ranskassa lähellä Belgian rajaa Nordin departementissa. Kaupungin läpi virtaa Scheldejoki. Kaupungissa on noin 43 000 asukasta. Agglomeraation asukasluku on vajaat 350 000. Kaupunki tunnettiin aikanaan pitsinnypläyksestä.
Kaupunki on Ranskan tärkeimpiä kivihiilialueita, ja siellä on rauta- ja terästeollisuutta. Vuonna 2001 Toyota perusti kaupunkiin tehtaan, jossa kootaan Toyota Yaris -autoja.
Valenciennes FC on kaupungissa toimiva jalkapalloseura.
Kuuluisia kaupunkilaisia

Antoine Watteau, taidemaalari
Michel Duchaussoy, näyttelijä
Aiheesta muualla

Kuvia tai muita tiedostoja aiheesta Valenciennes Wikimedia Commonsissa
Kaôh Kông (maakunta)

Koh Kongin sijainti kartalla (merkitty punaisella).
Kalastusaluksia Siaminlahdessa
Kaôh Kông tai Koh Kong (khmeriksi ខេត្តកោះកុង) on yksi Kambodžan 24 maakunnasta. Se sijaitsee maan lounaisosassa Siaminlahden rannalla ja kuuluu maan harvimmin asuttuihin alueisiin. Varsinkin maakunnan itäiset osat ovat syrjäistä ja vaikeakulkuista sisämaata, johon kuuluu osa Krâvanhvuorista sekä läntinen osa Kiriromin kansallispuistosta maan kaakkoisosassa. Maakunnan pinta-ala on 11 160 neliökilometriä, ja sen väkiluku oli vuoden 2008 väestönlaskennan mukaan 139 722. Sen pääkaupunki on noin 23 000 asukkaan Kaôh Kông. Koh Kongin maakunta jakaantuu seitsemään piirikuntaan.
Piirikunnat

Maakunnassa sijaitsevat piirikunnat geokoodeineen:
0901 Botum Sakor
0902 Kiri Sakor
0903 Koh Kong
0904 Khemarak Phoumin
0905 Mondol Seima
0906 Srae Ambel
0907 Thma Bang
Aiheesta muualla

Kuvia tai muita tiedostoja aiheesta Kaôh Kông Wikimedia Commonsissa
Kambodžan maakunnat
| --- | --- |
Maakunnat:   Bântéay Méancheăy   Băt Dâmbâng   Kâmpóng Cham  Kâmpóng Chhnăng   Kâmpóng Spœ   Kâmpóng Thum   Kâmpôt  Kândal   Kaôh Kông   Krâchéh  Môndôl Kiri  Ŏtâr Méancheăy  Preăh Vihéar  Poŭthĭsăt   Prey Vêng  Rôtanak Kiri   Siĕm Réab  Stŏeng Trêng  Svay Riĕng   Takêv 
Maakuntatasoiset kunnat:   Kêb  Pailĭn  Phnom Penh  Sihanoukville
Valenciennea alleni

| Valenciennea alleni> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Ahvenkalat Perciformes
Heimo::  Tokot Gobiidae
Suku::  Valenciennea
Laji::  alleni
Kaksiosainen nimi
 Valenciennea alleni  Hoese ja Larson, 1994 
Infobox OKNimi-testi OKIUCN-testi OK: 
Valenciennea alleni on Valenciennea-sukuun ja tokkojen heimoon kuuluva ahvenkalalaji. Sen kuvasivat ensimmäisenä Hoese ja Larson vuonna 1994.
Levinneisyysalue

Lajia on tavattu Australiassa Shark Baylta Queenslandiin yltävällä alueella.
Elinympäristö

Se elää 2-9 metrin syvyydessä trooppisissa vesissä lähinnä riutoilla tai niiden lähistöllä.
Vähittäispankkitoiminta

Vähittäispankkitoiminta on pankkien suorittamaa liiketoimintaa, joka kohdistuu sekä yksityishenkilöihin että pieniin ja keskisuuriin yrityksiin. Vähittäispankkitoiminnan piiriin kuuluvia toimintoja ovat talletus-, sijoitus- ja varainhoitopalvelut, maksuliikkeen hoitaminen sekä rahoitus- ja takauspalvelut. Vähittäispankkitoiminnasta vastaavia yksiköitä ovat talletuspankit.
Volgogradin tekojärvi

| Volgogradin tekojärvi |
| --- | --- |
 Stenka Rasinin kallio Volgogradin tekojärven rannalla
Valtiot:  Venäjä
Paikkakunta:  Saratovin alue ja Volgogradin alue 
Koordinaatit:  49°22′22″N, 45°01′05″E
Vesistöalue ja valuma-alueen tietoja
Laskujoki:  Volga
Mittaustietoja
Pituus:  540  km
Leveys:  17  km 
Pinta-ala:  3 117 km² km2
Tilavuus:  31,5 km3 
Keskisyvyys:  10,1 m 
Suurin syvyys:  41 m 
 fiVolgogradin tekojärvi 
Volgogradin tekojärvi (ven. Волгоградское водохранилище) on tekojärvi Venäjällä Volgan vesistössä, Volgogradin ja Saratovin alueilla. Se on Volgan tekojärvistä pinta-alaltaan kolmanneksi suurin Kuibyševin ja Rybinskin tekojärvien jälkeen, ja tilavuudeltaan toiseksi suurin Kuibyševin tekojärven jälkeen.
Vaikka järvi on saanut nimensä Volgogradin mukaan, kaupunki ei itse ole sen rannalla. Tekojärvi muodostui Volgan vesivoimalaitoksen rakentamisen yhteydessä vuosina 1958–1961. Tärkeimmät tekojärven rantakaupungit ovat Saratov, Engels ja Volžski.
Aiheesta muualla

Kuvia tai muita tiedostoja aiheesta Volgogradin tekojärvi Wikimedia Commonsissa
Vähin I hallitus

| Tiit Vähin I hallitus |
| --- | --- |
  Viron tasavallan  hallitus
 Pääministeri Tiit Vähi Tukholman kuninkaanlinnassa vuonna 1992.
Toimikausi alkoi:  30. tammikuuta 1992
Toimikausi päättyi:  21. lokakuuta 1992
Valtionpäämies:  Arnold Rüütel
Jäsenet
Hallituksen johtaja:  Tiit Vähi
Ministerien lukumäärä:  15
Historia
Edellinen:  Savisaaren hallitus
Seuraava:  Laarin I hallitus
Vähin I hallitus oli Viron tasavallan väliaikainen hallitus, joka toimi 30. tammikuuta 1992 – 21. lokakuuta 1992. Se oli siirtymävaiheen hallitus, joka toimi kunnes Mart Laarin perustuslaillinen hallitus nimitettiin 21. lokakuuta 1992.
| Tehtävä | Nimi | Virkakausi | Puolue |
| --- | --- | --- | --- |
| Pääministeri | Tiit Vähi | 30.1.1992–21.10.1992 | puolueeton |
| Kansliaministeri | Uno Veering | 30.1.1992–21.10.1992 |  |
| Opetusministeri | Rein Lok | 30.1.1992–21.10.1992 |  |
| Oikeusministeri | Märt Rask | 30.1.1992–21.10.1992 |  |
| Puolustusministeri | Ülo Uluots | 18.6.1992–21.10.1992 |  |
| Kauppaministeri | Alexander Sikkal | 30.1.1992–22.4.1992 |  |
| Kauppaministeri | Andres Tamm | 06.5.1992–21.10.1992 |  |
| Ympäristöministeri | Tõnis Kaasik | 30.1.1992–21.10.1992 |  |
| Kulttuuriministeri | Märt Kubo | 30.1.1992–21.10.1992 |  |
| Talousministeri | Heido Vitsur | 30.1.1992–08.6.1992 |  |
| Talousministeri | Olari Taal | 15.6.1992–21.10.1992 |  |
| Maatalousministeri | Aavo Mölder | 19.2.1992–21.10.1992 |  |
| Valtiovarainministeri | Rein Miller | 30.1.1992–21.10.1992 |  |
| Sisäministeri | Robert Närska | 30.1.1992–21.10.1992 |  |
| Sosiaaliministeri | Laur Karu | 21.3.1992–21.10.1992 |  |
| Terveysministeri | Andres Kork | 30.1.1992–21.10.1992 |  |
| Kuljetus- ja liikenneministeri | Enn Sarap | 30.1.1992–21.10.1992 |  |
| Työministeri | Arvo Kuddo | 30.1.1992–21.10.1992 |  |
| Teollisuus- ja energiaministeri | Aksel Treimann | 30.1.1992–21.10.1992 |  |
| Ulkoministeri | Lennart Meri | 30.1.1992–24.3.1992 |  |
| Ulkoministeri | Jaan Manitski | 06.4.1992–21.10.1992 |  |
| Rakennusministeri | Olari Taal | 30.1.1992–15.6.1992 |  |
| Rakennusministeri | Jaan Kabin | 18.6.1992–21.10.1992 |  |
| Salkuton ministeri (kansainväliset suhteet) | Klara Hallik | 16.4.1992–21.10.1992 |  |
| Salkuton ministeri (energia) | Arvo Niitenberg | 15.6.1992–21.10.1992 |  |
Väinö Granlund

Väinö Granlund voi tarkoittaa ainakin seuraavia henkilöitä:
Väinö Granlund (1891–1919), suomalainen jääkäriluutnantti
Väinö Granlund (1890–1927), suomalainen kapteeni ja suojeluskunnan piiripäällikkö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Väinö Granlund”, voi hakea sivunnimihaulla, laajalla sivunnimihaulla tai tekstihaulla.
Kaakkolammi (Tampere, Vehokylä)

| Kaakkolammi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°45′08″N, 24°06′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  oja Rautajärveen 
Järvinumero:  35.744.1.024
Mittaustietoja
Pinnankorkeus:  156,2 m  
Rantaviiva:  0,649 km  
Pinta-ala:  1,664 ha  
Saaria:  ei saaria 
 fiKaakkolammi 
Kaakkolammi  on Pirkanmaalla Tampereen Vehonkylän lähellä  sijaitseva lampi.
Maantietoa

Lammen pinta-ala on 1,7 hehtaaria, se on 250 metriä pitkä ja 100 metriä leveä. Lammen itäpuolelta kulkee Tampereen ja Oriveden välinen kuntaraja. Monet tiet tulevat lammelle Oriveden puolelta Enojärven molemmilta rannoilta. Lammella ei ole kartan mukaan saaria ja sen rantaviivan pituus on 650 metriä. Sen rannat ovat mäkien rinteiden alla soistuneet. Lampi on metsäjärvi, jonka rantaan on kuitenkin rakennettu metsäautoteitä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Enojärven valuma-alueeseen (35.744) se kuuluu. Lammen vedenpinnan korkeus on 156,2 metriä mpy. Siihen on johdettu kaksi lyhyttä suo-ojaa, joista länteen laskeva on lammen laskuoja. Laskuoja virtaa länteen ja laskee 800 metrin päässä Rautajärveen. Laskuojalle tulee pudotusta 7,6 metriä.
Volvo 480

| Volvo 480 |
| --- | --- |

Valmistustiedot
Valmistusmaa:   Alankomaat
Valmistaja:  Volvo
Valmistusvuodet:  1986–1995
Tuotantomäärä:  76 375 kpl
Korimalli:  3-ovinen hatchback
Luokka:  C-segmentti
Seuraaja:  Volvo C30
Teknisesti samankaltaisia:  Volvo 440 Volvo 460
Tekniset tiedot
Moottori:  R4
Iskutilavuus:  1,7–2,0 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Volvo 480 on Volvon vuosina 1986–1995 valmistama urheilullinen kolmiovinen hatchback. 480 oli valmistajan ensimmäinen etuvetoinen malli, ja sen muotoilu poikkesi silloisten Volvojen pelkistetyn kulmikkaasta linjasta. Samalle alustalle perustuvat myöhemmin esitellyt 440- ja 460-mallit. 480:n myynti jäi vähäiseksi, eikä se koskaan tullut myyntiin Yhdysvalloissa, jonne se oli suunniteltu. Mallin seuraajana voidaan pitää vuonna 2006 esiteltyä Volvo C30:tä.
Volvo 480 Cabriolet
Volvo 480 esiteltiin Geneven autonäyttelyssä keväällä 1986. Sen 1,7-litrainen (109 hv) moottori oli peräisin Renault’lta. Vuonna 1988 esiteltiin 480 Turbo, jossa moottorin teho oli 120 hevosvoimaa. Vuonna 1993 markkinoille tuli 2,0-litrainen (110 hv) moottori.
480:stä oli suunnitteilla myös avomalli, mutta se ei edennyt sarjatuotantoon saakka vaan jäi prototyyppiasteelle.
Vuonna 1987 Volvo 480 maksoi Suomessa 159 500 markkaa. Samaan aikaan Volvo 340 DL:n hinta oli 76 900 markkaa ja Volvo 240 DL:n hinta 119 400 markkaa.
Aiheesta muualla

Kuvia tai muita tiedostoja aiheesta Volvo 480 Wikimedia Commonsissa
Kaakkurijärvi (Ylitornio, Kenttämaa)

| Kaakkurijärvi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°28′21″N, 24°13′02″E
Vesistöalue ja valuma-alueen tietoja
Laskujoki:  ei laskuojaa 
Järvinumero:  67.921.1.004
Mittaustietoja
Pinnankorkeus:  83,5 m  
Rantaviiva:  0,729 km  
Pinta-ala:  3,183 ha  
Saaria:  ei saaria 
 fiKaakkurijärvi 
Kaakkurijärvi  on Lapissa Ylitorniolla Kenttämaan kylän lähellä sijaitseva järvi.
Maantietoa

Järven pinta-ala on 3,2 hehtaaria, se on 300 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 750 metriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Lohijärven alueella (67.92), jonka Majamalompolon alueeseen (67.921) se kuuluu. Järven vedenpinnan korkeus on 83,5 metriä mpy.
Volvo 440 ja 460

| Volvo 440 / 460 |
| --- | --- |

Valmistustiedot
Valmistusmaa:   Alankomaat
Valmistaja:  Volvo
Valmistusvuodet:  1988–1996
Korimalli:  4-ovinen sedan 5-ovinen hatchback
Luokka:  C-segmentti
Edeltäjä:  Volvo 340/360
Seuraaja:  Volvo S40/V40
Teknisesti samankaltaisia:  Volvo 480
Tekniset tiedot
Moottori:  R4
Iskutilavuus:  1,6–2,0 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 4-vaihteinen automaatti CVT-automaatti
Volvo 440 ja 460 ovat Volvon vuosina 1988–1996 valmistamia keskiluokan automalleja, jotka korvasivat edeltäneen 340/360-sarjan. Samalle alustalle perustuu myös aiemmin esitelty Volvo 480. Mallien seuraajiksi tulivat Volvo S40 ja V40.
Facelift-mallin Volvo 440.
Hatchback-korinen Volvo 440 esiteltiin vuonna 1988 korvaamaan 340, joka kuitenkin jäi mallistoon vuoteen 1991 saakka. Ainoa korimalli oli viisiovinen, eikä kolmiovista tullut edellismallin tavoin tarjolle. Vuonna 1989 esiteltiin sedan-korinen Volvo 460, joka korvasi 360-mallin.
Facelift-mallin Volvo 460.
Vuonna 1993 mallit kokivat kasvojenkohotuksen, jossa niiden ulkonäköä muutettiin vastaamaan suurempaa Volvo 850 -mallia. Uutena turvallisuusvarusteena oli sivutörmäyssuojausjärjestelmä SIPS.
Aiheesta muualla

Kuvia tai muita tiedostoja aiheesta Volvo 440 Wikimedia Commonsissa
Kuvia tai muita tiedostoja aiheesta Volvo 460 Wikimedia Commonsissa
Jukka Takalo (albumi)

| Jukka Takalo Jukka Takalo |
| --- | --- | --- |

Studioalbumin tiedot
 Äänitetty : huhtikuu 2003 – huhtikuu 2005
 Julkaistu: 17. elokuuta 2005
 Tyylilaji: pop, rock
 Levy-yhtiö: Poko Rekords
Listasijoitukset
  29.
Jukka Takalon muut julkaisut
|   | Jukka Takalo 2005 | Homo EP 2010 |
Jukka Takalo on suomalaisen, Aknestik-yhtyeestä tutun laulaja-lauluntekijä Jukka Takalon debyyttialbumi sooloartistina. Se julkaistiin vuonna 2005.
Kappaleet

Ei ikinä naimisiin – 4.02
Poikaystävä – 3.48
Jos annat kesän – 3.30
Suuri sininen – 3.22
Taistelevat metsot – 3.35
Opeta mut puhumaan – 4.32
Onnellinen talo – 3.57
Yks Tarja – 5.12
Tavallinen mies – 3.39
Rakkaus on sun koiran nimi – 3.58
9.6.-96 – 2.28
Taivaat luistinratojen yllä – 4.51
Tekijät

Sävelet ja sanat: Jukka Takalo
Sovitukset: Jukka Takalo, Maako Härönen, Harri Huuhtanen, Mika Moilanen ja Jari Kangaskorte, paitsi raidat 1, 2, 5, 6: Takalo, Härönen ja Olli Linna
Tekijät > Muusikot

Jukka Takalo: laulu, akustinen kitara, koskettimet, huuliharppu
Tekijät > Muusikot > Yhtye

Maako Härönen: sähkökitara, akustinen kitara, baritonikitara, slidekitara ja lap steel
Harri Huuhtanen: akustinen kitara, taustalaulu, sähkökitara
Jari Kangaskorte: basso, taustalaulu, sähkökitara
Mika Moilanen: rummut, perkussiot, lahkeet, marimba
Tekijät > Muusikot > Vierailevat tähdet

Karri Kerkelä: rummut (1)
Tapsa Louhimo: basso (1)
Olli Linna: taustalaulu (1)
Katariina Samula: taustalaulu (2, 3, 4)
Tommi Pietiläinen: 12-kielinen sähkökitara, akustinen- ja sähkökitara (3)
Esa Linna: taustalaulu (4)
Olli Virtaperko: sello (5)
Elli Takalo: triangeli (11)